### 23.    Beslutning om fordeling af § 18 midler 2017

**Åbent**

Sagsnr.: 326-2016-48550       J.nr.: 27.15.12           Dokumentnr.:
326-2016-400455

**Sagstype**

Beslutning.

**Resume og sagens baggrund**

Ifølge Servicelovens § 18, skal Kommunalbestyrelsen årligt
afsætte et beløb til støtte af frivilligt socialt arbejde. Indstillingsudvalget
har udarbejdet en indstilling til fordeling af § 18 midler for 2017. Puljen til
fordeling i 2017 udgør i alt 1.944.254 kr. inklusiv overførte midler fra 2016.

**Indstillinger**

Direktøren indstiller, at [adresse] forslag til
fordeling af § 18 midler for 2017 godkendes.

**Behandling**

Økonomiudvalget, Kommunalbestyrelsen.

**Sagsfremstilling**

Ifølge Servicelovens § 18, skal Kommunalbestyrelsen årligt
afsætte et beløb til støtte af frivilligt socialt arbejde. Indstilling til
fordeling af § 18 midler foretages af Integrationsudvalget og Indstillingsudvalget.
Integrationsudvalget behandler § 18 ansøgninger fra foreninger med aktiviteter
på integrationsområdet og Indstillingsudvalget de øvrige ansøgninger.

Denne sag vedrører [adresse] indstilling til
fordeling af § 18 midler, til foreninger der laver frivillige socialt arbejde,
der ikke foregår på integrationsområdet. Integrationsudvalgets indstilling til
foreninger på integrationsområdet, bliver behandlet på et separat dagsordenspunkt.

I 2017 er der afsat 1.901.500 kr. i budgettet. Der er 42.754
kr. i ubrugte midler i 2016 som forventes overført til 2017. Det samlede beløb
til fordeling er 1.944.254 kr.

På baggrund af de gældende kriterier og prioriteringer for
fordelingen af støtte i 2017 har Indstillingsudvalget, på sit møde d. 15.
november 2016, udarbejdet vedhæftede forslag til fordeling af § 18 støtte for
2017. Der er indkommet 91 ansøgninger.

**Økonomiske konsekvenser**

Ingen.

**Økonomiudvalgets møde den 14.
december 2016:**

Anbefales.

**Bilag**

|  |  |
| --- | --- |
| [adresse] indstilling til fordeling af § 18 midler 2017 | 326-2016-406472 |